पाएं अपने शहर की ताज़ा ख़बरें और फ्री ई-पेपरडाउनलोड करें
सिख समाज के नौवें गुरु तेग बहादुरजी के 400वें प्रकाश पर्व पर युवा सिख सेवा सोसायटी ने शहर के अस्पताल में मरीजों व उनके परिजन को भोजन सेवा की। भोजन के साथ बूंदी के लड्डू और मीठे चावल भी दिए गए। सोसायटी द्वारा विभिन्न अस्पतालों में भर्ती कोरोना संक्रमित मरीजों व उनके परिजन के लिए भोजन सेवा की जा रही है। जत्थेदार सुरेंद्रसिंह अरोरा व राजा कालरा के अनुसार समाज द्वारा गुरुदेव के 400वें प्रकाश पर्व पर विश्वभर में समारोह आयोजित होना थे लेकिन लॉकडाउन के चलते कार्यक्रम स्थगित कर दिए गए हैं।
शनिवार को सभी समाजजनों ने घरों में ही गुरु ग्रंथ साहिब का पाठ किया। कोरोना से मुक्ति के लिए अरदास की। प्रकाश पर्व के मौके पर युवा सिख सेवा सोसायटी के माध्यम से मरीजों व परिजनों के भोजन के साथ उन्हें लड्डू और मीठे केसरिया चावल भी पैकेट में दिए गए। सोसायटी के राजा कालरा ने बताया कि करीब 320 पैकेट वितरित किए गए। माधव नगर अस्पताल पर भोजन वितरण के दौरान सांसद अनिल फिरोजिया भी मौजूद थे। इसके अलावा गुरुनानक अस्पताल, चरक अस्पताल, आगररोड पर राहगीरों को भोजन के पैकेट वितरित किए। घरों में क्वारेंटाइन 12 मरीजों व उनके परिजन को भी भोजन के पैकेट उपलब्ध कराए गए।
सालभर होंगे 400वें प्रकाश पर्व के विभिन्न आयोजन
अरोरा के अनुसार कोरोना संक्रमण के चलते गुरु तेग बहादुरजी के 400 वें प्रकाश पर्व के कार्यक्रम फिलहाल स्थगित किए हैं। कार्यक्रम एक साल तक होना है। इसलिए स्थिति सामान्य होने के बाद कार्यक्रमों का सिलसिला शुरू होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn